**Konkrétny návrh, ako byť «domácou cirkvou»**

«Prítomnosť Pána prebýva v konkrétnej a reálnej rodine, so všetkými jej trápeniami, zápasmi, radosťami a každodennými zámermi» (Posynodálna exhortácia *Amoris laetitia*, 315).

* V Cirkvi máme ukrytý poklad: rodinu.
* Pán vždy sprevádzal každú krízu svojho ľudu mimoriadnymi posolstvami a zdá sa, že to robí aj tvárou v tvár tejto pandémii, ktorá nás všetkých núti k prinútenému stiahnutiu sa do našich domovov.
* Slávenia omší sú zrušené, mnoho kostolov zatvorených a je riskantné sa tam vybrať.
* Cítime sa sami, osamotení,
	+ - ale je to práve v tejto izolácii,
		- kde nám Duch Svätý vnuká nanovo objavovať sviatosť manželstva,
		- pretože vďaka neustálej prítomnosti Krista v zasvätenom vzťahu manželov sú naše domácnosti malou domácou cirkvou.
* V domácnostiach v skutočnosti manželia zaručujú prítomnosť Krista 24 hodín denne.
* Pravdivosť toho zdôrazňuje pápež František v bode 67 *Amoris laetitia*:
	+ - «Kristus Pán „ide kresťanským manželom v ústrety sviatosťou manželstva“

a zostáva s nimi.»

* + - Ježiš neodchádza,
		- ale zostáva s manželmi
			* a je prítomný v ich dome nie iba vtedy, keď sú zhromaždení pri modlitbe,
			* ale v každom okamihu.
* V sile tejto skutočnosti môžeme zužitkovať tento zvláštny čas ako čas, v ktorom každá kresťanská rodina môže znovuobjaviť to, čím je:
	+ - rýdzim prejavom tajomstva, ktorým je *Cirkev ako Kristovo telo*.
* Manželia v skutočnosti «budujú telo Krista a vytvárajú domácu cirkev» (*Amoris laetitia*, 67).
* Každá rodina je v tomto tele základnou súčasťou, čo sa buduje počnúc drobnými každodennými gestami, kde je Ježiš stabilne prítomný.
* Je to *čas tréningu*, ktorý nám tu Pán ponúka v čakaní, kým sa nad týmto zlom zvíťazí.
* Čas, v ktorom sme povolaní sústavne sa cvičiť v dobročinnej láske, keď žijeme stiesnení v našich domácnostiach.
* Koľkokrát za deň nám teraz Pán dáva príležitosť
	+ - pozrieť sa s nežnosťou na naše deti,
		- s láskavou trpezlivosťou na nášho manžela, manželku;
		- mierniť tón hlasu i keď okolo nás zavládne neočakávaný neporiadok,
		- vychovávať naše deti k dobrému využívaniu tohto rozšíreného domáceho času, ktorý sa nám zdá taký nekonečný;
		- vychovávať ich
			* k dialógu, keď sa vzájomne obdaríme načúvaním,
			* k vnútornému pokoju,
			* k rešpektovaniu druhého,

i keď sa líši od toho, akého by som si ho prial.

* Je to pre každého z nás čas rastu,
	+ - v ktorom sa musíme učiť udávať rytmus dňom,
		- ktorým teraz nevládne

frenetická práca

a vedenie domácnosti v zmysle výkonu.

* Sú to hodiny dané k dispozícii našej schopnosti dať priestor druhému medzi zúženými stenami našich domov.
* Ako veľmi je dôležité v tejto novej dimenzii, do ktorej sme uvrhnutí,
	+ - aby muž a žena vedeli hľadieť si do očí
		- a rozprávať sa,
		- plánovať spolu hodiny dňa,
		- vedomí si toho, že medzi domácimi stenami je krásna prítomnosť, ktorá vyviera z ich vzťahu: Ježiš.
		- Pretože toto nie je iba čas ľudského tréningu, ale i duchovného.
* Je to čas predevanjelizácie v domácnostiach a prostredníctvom domácností, ako v období prvých kresťanských komunít, počas ktorých nás Pán pozýva
	+ - byť ako rodina pohromade,
		- modliť sa spoločne, okolo zažatej sviece, aby sme si pripomenuli, že
			* je tu Niekto, kto nás drží v jednote,
			* a kto nás v tomto tápavom okamihu má rád.
* Je to čas, ktorý nám potom umožní vrátiť sa k sláveniu v kostoloch ako viac uvedomelí a posilnení prítomnosťou Ježiša v našich každodenných životoch.

Posilnime sa teda prijať pozvanie, ktorým sa na nás obracia Pán v našich domovoch:

* zhromaždime sa ako rodina, aby sme v nedeľu slávili slávnostnejším spôsobom tú domácu liturgiu, ktorá sa mocou Ježišovej prítomnosti zvyčajne uskutočňuje cez gestá medzi manželmi («gestá lásky prežívané v príbehu manželského páru sa stávajú „neprerušenou kontinuitou liturgického jazyka“ a „manželský život sa v určitom zmysle stáva liturgiou» (*Amoris laetitia*, 215).

Dá sa to urobiť jednoducho:

* môžeme sa všetci zhromaždiť v jednej izbe,
* pomodliť sa niektorý žalm chvály,
* poprosiť o vzájomné odpustenie nejakým slovom či gestom medzi manželmi a medzi rodičmi a deťmi,
* prečítať si nedeľné evanjelium,
* podeliť sa s myšlienkou, čo v každom toto Božie slovo vyvoláva, sformulovať modlitbu
	+ - za potreby rodiny,
		- za tých, ktorých milujeme,
		- za Cirkev
		- a za svet.
* A nakoniec, zveriť našu rodinu i všetky naše známe rodiny do ochrany Panny Márie.

Všetky rodiny tak môžu robiť, pretože Ježiš povedal:

* «kde sú dvaja alebo traja zhromaždení v mojom mene, tam som ja medzi nimi» (Mt 18,20).
* A prečo neskúsiť vytvoriť komunitu, modliac sa v nedeľu s viacerými rodinami
	+ - cez *Skype* či iný systém audio alebo video konferencie, využívajúc výhody modernej technológie?
		- Môžeme nechať deti, aby sa striedali v čítaní alebo striedavo dať slovo zapojeným manželským párom a rodinám.
* **Pamätajme, že manželia sú znamením Veľkonočného tajomstva, ktoré slávime v každej Eucharistii** («Manželia sú teda pre Cirkev neustálou pripomienkou toho, čo sa stalo na kríži», *Amoris laetitia*, 72);
* oni sú proroctvom,
* ohlasovaním stelesneným do každodennosti pozostávajúcej z malých gest, ktoré vyjadrujú sebadarovanie, ako to urobil Ježiš.
* **Využime tento tak trochu divný čas na prijatie a prežívanie Ducha v našich domácnostiach a na znovuobjavenie bohatstva a daru našich domácich cirkví spoločne s Ježišom, ktorý býva s nami.**

***Kardinál Kevin Farrell, prefekt***[Dikastéria pre laikov, rodinu a život](http://www.laityfamilylife.va/content/laityfamilylife/en.html)

**Pri príležitosti sviatku sv. Jozefa, 19. marca**, napísal kardinál Kevin Farrell, prefekt vatikánskeho Dikastéria pre laikov rodinu a život posolstvo rodinám s názvom „Konkrétny návrh, ako byť «domácou cirkvou»“. Prinášame plné znenie posolstva.

(Preklad: Slovenská redakcia VR)

-mh, zk, jb-

31 marca 2020, 19:04

<https://www.vaticannews.va/sk/vatikan/news/2020-03/tento-cas-nas-trenuje-byt-domacou-cirkvou-pise-kardinal-farrell.html>